Коми-пермяккез (буржык гижны: коми пермяккез, медбур гижны: перем комиэз) — ним, кӧдӧн веськӧтліссез вӧзйӧны шуны Перем ладорись Коми кытшын олісь комиэсӧ. Роч да рочовӧй туяліссез (учёнӧйез) сьӧрті коми пермяккез – торья отир, коми-пермяцкӧй народ. Мӧдік нёджӧв сьӧрті, кыдз коми ладорсянь пондам видзӧтны, то петӧ: коми пермяккез пырӧны коми отир коласӧ. Ӧтлаын Язьва дорись да Зюзьдынісь комиэзкӧт нія аркмӧтӧны коми отир пытшкын тор, кӧдӧ шуамӧ перем комиэз. Перем комиэз да коми зыряна – коми отирлӧн кык борд.